ПРОЕКТ!


НАРЕДБА
ЗА РЕДА И УСЛОВИЯТА ЗА ОТПУСКАНЕ И ИЗПЛАЩАНЕ НА ЕДНОКРАТНИ
ПАРИЧНИ ПОМОЩИ ЗА СТИМУЛИРАНЕ НА РАЖДАНЕТО И ОТГЛЕЖДАНЕТО НА
ДЕЦА В ОБЩИНА АНТОН

ГЛАВА 1
ОБЩИ ПОЛОЖЕНИЯ


[bookmark: _GoBack]Чл.1. С тази наредба се уреждат условията и реда за отпускане и изплащане на еднократни парични помощи при раждане/осиновяване и отглеждане на деца в Община Антон.
 
Чл.2. (1) Право да получат еднократна парична помощ за новородено или осиновено дете, имат родители или осиновители, при условие, че:
 
1. Двамата родители/ осиновители на детето са пълнолетни граждани, които към момента на подаване на Заявление-декларацията за кандидатстване отговарят на следните условия:  
2. Майката и детето да са с регистрирани постоянен и настоящ адрес на територията на Община Антон не по-малко от 1 години преди датата на раждането/осиновяването; 
3. Двамата родители/ осиновители са завършили задължителен етап на образование съгласно чл.8, ал.2 във връзка с чл.73 ал. 3, т.1 от Закона за предучилищното и училищното образование.

(2) В случай, че в акта за раждане/осиновяване е вписан само един родител/осиновител, изискванията по ал. 1 важат единствено за него.

Чл.3. (1) Родителите имат право на еднократна помощ при раждане на живо дете, когато детето не е настанено за отглеждане извън семейството по реда на чл. 26 от Закона за закрила на детето.

(2) Еднократна парична помощ не се изплаща ако към момента на датата на подаване на заявление-декларацията дете на същите родители /осиновители/ е в задължителна предучилищна или училищна възраст и не посещава учебните часове и занимания или детска градина, без уважителна причина. 

Чл.4.(1) Еднократните парични помощи по тази наредба се финансират ежегодно със средства от общинския бюджет и съответното завършено образование на родителите/осиновителите. 


Чл.5.(1) Право за получаване на еднократна парична помощ се придобива от датата на 
раждане/осиновяване на детето /децата или от датата на акта за осиновяване. 
(2) Еднократната помощ при раждане/осиновяване на дете по ал. 1 може да бъде поискана в срок от 90 календарни дни, считано от датата, на която е родено/осиновено детето. 

(3) Заявленията-декларации по Настоящата наредба се приемат и обработват целогодишно.
ГЛАВА 2
РЕД И УСЛОВИЯ ЗА ОТПУСКАНЕ НА ПОМОЩТА

Чл.6.(1) Еднократна парична помощ при раждане/осиновяване на дете се отпуска въз основа на подадено заявление-декларация по образец (Приложение 1), неразделна част от настоящата наредба и само при покриване на всички изброени в настоящата Наредба критерии.

(2) Заявление-декларацията се подава от един от родителите/осиновителите.

(3) Към Заявление-декларацията се прилагат следните документи:
1. Копие от удостоверение за раждане на детето, за което се иска помощта (за справка);
2. Удостоверение за родените/осиновените от майката деца; / служебно
3. Копие от диплома за завършено образование на родителите/осиновителите 
4. Удостоверение за постоянен и настоящ адрес на родител/осиновител;/служебно 
5. Копие от влязло в сила решение на съда за упражняване на родителските
права от единият от родителите при развод;
6. Лична карта (за справка)
7. Банкова сметка;
8. Служебна бележка от детско или учебно заведение, удостоверяваща редовното им 
посещение от друго дете в семейството минимум 1 /една/ учебна година назад освен, когато се касае за първоначално записване за задължително предучилищно образование.
9. Служебна бележка от Агенция за социално подпомагане, че детето/децата не е/са настанени за отглеждане.

(4) При определяне поредността на децата се вземат в предвид само родените /осиновените от майката деца, които са живи в момента на раждането, не са настанени в социална или интегрирана здравно-социална услуга за резидентна грижа или друг модел за развитие на заместваща семейна грижа и са с постоянен адрес в Община Антон. 

Чл.7. (1) Заявлението-декларация и прилаганите документи се приемат в Центъра за 
административно обслужване на гражданите на община Антон с адрес: с. Антон, пл. "Съединение" № 1. 

(2) Подаденото заявление – декларация и решението по него се вписват от длъжностно лице, определено със заповед на Кмета на Общината, в Регистър за отпускане на финансова помощ за новородено или осиновено дете, воден от комисията по ГЛАВА ТРЕТА от настоящата наредба.

(3) Когато към подаденото заявление - декларация липсват някои от изискуемите документи или информация съгласно чл.6, ал.3 от тази наредба, лицето се уведомява за това писмено и му се указва да ги представи в седемдневен срок от получаване на уведомлението.

(4) В случай, че в указания срок от получаване на уведомлението по ал.3 лицето не приложи липсващите документи или не попълни липсващата информация, комисията по чл.8 се произнася с мотивирано писмено предложение за отказ за отпускане на еднократната 
финансова помощ.


ГЛАВА 3

КОМИСИЯ

Чл. 8. (1) Подадените по реда на настоящата наредба заявления – декларации за отпускане на еднократна финансова помощ при раждане/осиновяване на дете/деца се разглеждат и одобряват от комисия, назначена със Заповед на Кмета на Общината.

(2) В състава на комисията се включват:
- Председател – Секретар на Община
- Секретар - Длъжностно лице от общинска администрация
- двама членове от Общинска администрация.

(3) Комисията заседава веднъж месечно, като на своите заседания разглежда всяко постъпило заявление – декларация и излиза с предложение за отпускане или отказ на еднократната финансова помощ.

(4) Предложенията по ал. 3 се представят на Кмета на Община Антон. На основание решението на комисията в седемдневен срок след решението на комисията, Кметът на Община Антон издава Заповед за отпускане/отказ за отпускане на еднократна парична помощ за всяко подадено заявление-декларация поотделно.

(5) Длъжностното лице според чл.7, ал.2 изпраща до заявителя уведомление относно решението на комисията по направеното от него заявление- декларация.

(6) Заповедта на Кмета се вписва в регистъра за отпускане на еднократна парична помощ за новородено или осиновено дете.

Чл. 9. Еднократната финансова помощ се изплаща по банков път на лицата в срок до 10 /десет/ работни дни от датата на Заповедта на Кмета на Община Антон.

Чл. 10. При изчерпване на финансовите ресурси, на одобрените заявители се осигуряват 
средства в рамките на същата календарна година с решение на ОбС Антон.

Чл. 11. Комисията по чл. 8 води Регистър за отпускане на финансова помощ за новородено или осиновено дете по реда на тази наредба.

ГЛАВА 4

РАЗМЕР И ИЗПЛАЩАНЕ НА ЕДНОКРАТНАТА ПАРИЧНА ПОМОЩ

Чл.12. Еднократната парична помощ се изплаща за всяко новородено/осиновено.
 
Чл.13. (1) Размерът на еднократната парична помощ, при спазване на изискванията на 
настоящата наредба, за всяко новородено или осиновено дете, е както следва:

За всяко дете:
 1. Първа група (родител/осиновител без или с основно образование) - 100 лв.
 2. Втора група (родител/осиновител със средно или висше образование) - 300 лв.

 
Чл.14. При раждане/осиновяване на близнаци, тризнаци и т.н. еднократната парична помощ се изплаща за всяко дете в размер на 300,00 лв, независимо от поредността на децата. 

Чл. 15. Еднократната парична помощ се изплаща безкасово по банков път по съответната сметка на получателя на помощта.


ГЛАВА 5
КОНТРОЛ
Чл.16. Контролът по изпълнение на тази Наредба се осъществява от Кмета на Община Антон и/или длъжностни лица определени със Заповед на Кмета на Община Антон. 

Чл.17. Помощи изплатени в нарушение на тази наредба, подлежат на връщане със законната лихва. 

ПРЕХОДНИ И ЗАКЛЮЧИТЕЛНИ РАЗПОРЕДБИ
§ 1. Настоящата Наредба за отпускане и изплащане на еднократни парични помощи за 
стимулиране раждането и отглеждането на деца в Община Антон се приема на основание чл.21, ал.2 във връзка с чл. 21, ал. 1 т.23 от Закона за местното самоуправление и местната администрация и чл. 79 от АПК и е приета от Общински съвет - Антон с Решение № …………../……………..2024г. 
§ 2. Настоящата Наредба влиза в сила след приемането и от Общински съвет Антон и от дата 01.01.2025г.























Приложение 1


Вх. №____________________
ДО 
КМЕТА НА ОБЩИНА АНТОН
З А Я В Л Е Н И Е

за отпускане на финансова помощ за новородено или осиновено дете на територията на Община Антон

От____________________________________________, ЕГН_________________,
/име, презиме, фамилия/

в качеството си на: майка, баща, осиновител,
 	/подчертава се вярното/

Постоянен адрес: гр./с.____________________________, 
община_________________________, област______________________________, 
ул.__________________________________________________________________
Настоящ адрес: гр./с.________________________, община___________________
___________________, област___________________________________________, 
ул.__________________________________________________________________
Телeфон за контакт: ______________________

Данни за втория родител:
 /име, презиме, фамилия/
ЕГН __________________, притежаващ лична карта №_____________________, 
издадена от МВР – гр._____________________________, на ____._____.20____г.
Постоянен адрес: гр./с.________________________, община__________________
____________________________, област__________________________________, 
ул.__________________________________________________________________
Настоящ адрес: гр./с._______________________________________, 
община__________________________________, 
област______________________________________________, 
ул.__________________________________________________________________
Телeфон за контакт: ______________________
 
Заявявам желанието си да ми бъде отпусната еднократна финансова помощ
за новороденото/осиновеното ми дете.

 Изплащането на еднократната помощ по раздел І да се извърши в 
банков път по платежна сметка:
 
IBAN:

 Декларирам следните обстоятелства:

1. Детето/децата не е/са дадено/и за осиновяване. *
2. Детето/децата не е/са настанено/и за отглеждане в семейство на роднини 
или близки или в приемно семейство по реда на чл. 26, ал.1 от Закона за закрила 
на детето. *45. Не съм/сме лишен/и от родителски права и родителските ми/ни права не 
са ограничени. *
/вярното се подчертава/
Прилагам следните документи:
1. Копие лична карта                                                               ДА/НЕ

2. Копие акт за раждане                                                            ДА/НЕ

3. Банкова сметка                                                                      ДА/НЕ

4. Копие от диплома за завършено 
Образование на родителите/осиновителите                                ДА/НЕ

5. Копие от влязло в сила решение на съда                                ДА/НЕ
за упражняване на родителските
права от единият от родителите при развод 

6. Служебна бележка от детско или учебно заведение,             ДА/НЕ
 удостоверяваща редовното им посещение от друго дете
 в семейството минимум 1 /една/ учебна година назад 
освен, когато се касае за първоначално 
записване за задължително предучилищно образование

7. Служебна бележка от Агенция за социално                              ДА/НЕ
подпомагане, че детето/децата не е/са 
настанени за отглеждане.


Информиран съм, че личните ми данни ще бъдат обработвани от Община Антон 
единствено за целите на извършване на преценка на условията за получаване на финансова помощ.



Дата:_________________ г.                               Заявител:____________________ 
 										(подпис) 



Попълва се от Община Антон: 
Декларираните данни отговарят на данните в НБД „Население“: да □ / не □, забележка: 






Служител 
(име, длъжност): ________________________________________________________


Дата и подпис: __________________________________


